
от Виктор Борисов Борисов – Заместник-кмет на община Несебър
 ОТНОСНО: Постъпило искане в общинска администрация за процедиране на проект за изменение на подробния устройствен план – план за регулация на к.к. „Слънчев бряг – Запад”, в частта му по отношение на УПИ XXI-606,607 в кв. 3801 по ПУП на к.к. „Слънчев бряг – Запад”, представляващ  ПИ с идентификатор 51500.507.678, по КККР на гр. Несебър. 
 Уважаеми госпожи и господа общински съветници,
        	Във връзка с постъпило в Общинска администрация – Несебър заявление с вх. №Н2-УТ-2338 от 06.04.2026 г. от “Глобус 2000“ ООД е образувана преписка за изработване на ПУП. Към заявлението е представено задание за изменение на ПУП-ПР.
Заданието е внесено от заявителя, собственик на ПИ 51500.507.678 като е приложен нотариален акт за покупко-продажба на недвижим имот №73, том XII, рег. №16749, дело №2230/14.11.2025г., вписан с акт №172, т.47, дело №9532 вх.рег.№14016/14.11.2025г. на Службата по вписвания гр.Несебър.
УПИ XXI-606,607 в кв. 3801 по ПУП на к.к. „Слънчев бряг - Запад”, идентичен с поземлен имот с идентификатор  51500.507.678 по кадастралната карта на гр. Несебър, е с площ 2347 кв.м. по ПУП, с отреждане „За обществено обслужване“, със следните действащи устройствени показатели: Плътност на застрояване – 30%, Кинт – 1.50, Максимална етажност – 5 етажа и минимално озеленена площ 50% в устройствена зона „Ок“.
Видно от представената скица с №15-63754-20.01.2026г. от АГКК, представляваща извадка от действащата кадастралната карта на гр. Несебър за имота в обхвата на исканото изменение е присвоен идентификатор 51500.507.678, същият е с площ 2347 кв.м., с трайно предназначение на територията „Урбанизирана“ и с начин на трайно ползване „За друг обществен обект, комплекс“.

Преписката е окомплектована с необходимите документи, удостоверяващи, че са спазени изискванията на материалните разпоредби на закона.
По преписката се съдържат задание за ЧИ на ПУП-ПР  , които са разгледани от ОбЕСУТ, който със свое решение по т. 4 от Протокол №3 от проведено на 22.04.2026 г. ги е приел, като съответстващи на нормите на ЗУТ, Наредба №7 за ПНУОВТУЗ, ЗУЧК и че не противоречи на СПН към ПУП на к.к „Слънчев бряг – Запад“.
С представеното задание за ЧИ на ПУП-ПР  се предлага промяна отреждането на УПИ от “ За обществено обслужване” на “за жилищно строителство”, както и промяна на новия номер на имота в съответствие с действащата кадастрална карта от XXI-606, 607 на XXI-678, съгласно приложените чертежи и таблици със съответните цветове, сигнатури, надписи и размери, неразделна част от заданието.
С писмо с изх. №ПД-1788-(1)/30.06.2026 год., Директорът на РИОСВ – гр. Бургас е преценил, че не е необходимо провеждане на процедура по реда на Глава втора от Наредбата за ОС и е уведомил, че УПИ XXI-606,607 в кв. 3801 по ПУП на к.к. „Слънчев бряг – Запад” представляващ  ПИ с идентификатор 51500.507.678, по КККР на гр. Несебър  няма характеристика на пясъчна дюна.
К.к. „Слънчев бряг”, в чиято територия попадат имотите в обхвата на представеното искане за изработване на проект за изменение на ПУП-ПР е обявен за селищно образувание с национално значение с Решение №45 от 25.01.2005г. на Министерски съвет на Република България. Имотите попадат в зона „Б“ съгласно чл. 11, ал. 1 от ЗУЧК.
Предвид горното и на основание Заповед №2866/14.11.2023г. на Кмета на община Несебър, предлагам на Общински съвет – гр. Несебър, да вземе следното
РЕШЕНИЕ
        	На основание чл.21, ал.1, т.11 от ЗМСМА, чл.136, ал.1 във връзка с чл.124а ал. 1 от ЗУТ, след като съобрази изложените в предложението мотиви, разрешава да бъде изработено и процедирано изменение на подробния устройствен план – план за регулация на к.к. „Слънчев бряг – Запад”, в частта му по отношение на УПИ XXI-606, 607, в кв. 3801 по ПУП на к.к. „Слънчев бряг – Запад”, представляващ  ПИ с идентификатор 51500.507.678, по КККР на гр. Несебър, с които се променя отреждането на УПИ от “ За обществено обслужване” на “за жилищно строителство”, както и промяна номера на имота в съответствие с действащата кадастрална карта от XXI-606, 607 на XXI-678, съгласно приложените чертежи и таблици със съответните цветове, сигнатури, надписи и размери, неразделна част от заданието.

[bookmark: _GoBack]На основание чл.124б, ал.1 от ЗУТ във вр. с чл.125, ал.1 от ЗУТ, Общински съвет –Несебър одобрява представеното задание за ЧИ на ПУП-ПР за  УПИ XXI-606, 607, в кв. 3801 по ПУП на к.к. „Слънчев бряг – Запад”, представляващ ПИ с идентификатор 51500.507.678, по КККР на гр. Несебър.
2. На основание чл.131, ал.2, т.4  от ЗУТ, Общински съвет-Несебър дава съгласие в качеството си на заинтересовано лице-съсед собственик на ПИ с идентификатор 51500.507.68 по КККР на гр.Несебър за ЧИ на ПУП-ПР.
Решението на Общински съвет –Несебър да се разгласи по реда на чл.124б, ал.2 от ЗУТ.
Решението не подлежи на оспорване.
 
 
ЗАМЕСТНИК-КМЕТ НА ОБЩИНА НЕСЕБЪР :……………………....
    	                                 На основание Заповед №2866/14.11.2023г.  /Виктор Борисов/
 
Съгласувано с: Цена Вичева, адвокат: .......................
Изготвил: Евдокия Петрушева, гл.спец. „УТ”: .........................

